CELEX: 62020CN0267
Language: ro
Date: 2020-06-15 00:00:00
Title: Cauza C-267/20: Cerere de decizie preliminară introdusă de Audiencia Provincial de León (Spania) la 15 iunie 2020 – AB Volvo și DAF TRUCKS N.V./RM

28.9.2020   
            
            
               RO
            
            
               Jurnalul Oficial al Uniunii Europene
            
            
               C 320/8
            
         
      Cerere de decizie preliminară introdusă de Audiencia Provincial de León (Spania) la 15 iunie 2020 – AB Volvo și DAF TRUCKS N.V./RM
      (Cauza C-267/20)
      (2020/C 320/10)
      Limba de procedură: spaniola
      
         Instanța de trimitere
      
      Audiencia Provincial de León
      
         Părțile din procedura principală
      
      
         Apelante: AB Volvo și DAF TRUCKS N.V.
      
         Intimată: RM
      
         Întrebările preliminare
      
      
                  1)
               
               
                  Articolul 101 TFUE și principiul efectivității trebuie interpretate în sensul că se opun unei interpretări a reglementării naționale potrivit căreia nu se aplică retroactiv termenul de exercitare a acțiunii de 5 ani, prevăzut la articolul 10 din directivă, precum și la articolul 17 privind estimarea judiciară a prejudiciului, și care, în vederea stabilirii momentului de la care se produce efectul retroactiv, ia în considerare data aplicării sancțiunii, iar nu data exercitării acțiunii?
               
            
                  2)
               
               
                  Articolul 22 alineatul (2) din Directiva 2014/104/UE (1) și termenii „efect retroactiv” trebuie interpretate în sensul că articolul 10 din directivă este aplicabil unei acțiuni precum cea exercitată în procedura principală, care, deși a fost introdusă înainte de intrarea în vigoare a directivei și a normei de transpunere, se referă, totuși, la fapte sau sancțiuni anterioare?
               
            
                  3)
               
               
                  În contextul aplicării unei dispoziții precum articolul 76 din Legea privind protecția concurenței, articolul 17 din Directiva 2014/104/UE privind estimarea judiciară a prejudiciului trebuie interpretat în sensul că este vorba despre o normă procedurală care este aplicabilă în procedura principală, în care acțiunea a fost introdusă ulterior intrării în vigoare a normei naționale de transpunere?
               
            
         (1)  Directiva 2014/104/UE a Parlamentului European și a Consiliului din 26 noiembrie 2014 privind anumite norme care guvernează acțiunile în despăgubire în temeiul dreptului intern în cazul încălcărilor dispozițiilor legislației în materie de concurență a statelor membre și a Uniunii Europene (JO 2014, L 349, p. 1).